Dağıtsam hər tərəf zülfi-səmənsanı, ağan canı
Dağıtsam hər tərəf zülfi-səmənsanı, ağan canı, 
Giriftar eyləıəm sen kimi Zibanı, ağan canı. 

Əgər olsan gözəllikdə bərabər mahi-tabanə, 
Sənə xurşid olan ruyim olar mane, ağan canı.

Sənin tək yüz ola Ziba, mənim bir muyimə çatmaz, 
Cemalım Yusifi-Misri edib fani, ağan canı

Məlahət gülşənində bir güləm qönçə libasmda, 
Açılsam gər tutar qovğa bu dünyam, ağan canı.

Lətafət mülkünün sultaniyəm, sen kimi Zibalər, 
Kənizi-mətbeximdir, et tamaşanı, ağan canı.

Ləbi şekər, sözü şirin bu Şeyda tək hərifın var, 
Əgər mümkün ola tərk et bu sevdam, ağan canı.

Qəzəllər